## Pravilnik o čamcima

### NN 80/2000 (9.8.2000.), Pravilnik o čamcima

MINISTARSTVO POMORSTVA, PROMETA I VEZA

if !supportEmptyParas endif

if !supportEmptyParas endif

1701

Na teme­lju članka 72. i članka 237. stavak 1. Zakona o plovidbi unutar­njim
vodama (»Narodne novine« br. 19/98) ministar pomorstva, prometa i veza
Republike Hrvatske donosi

if !supportEmptyParas endif

PRAVILNIK O ČAMCIMA

if !supportEmptyParas endif

I. UVODNE ODREDBE

Članak 1.

(1) Ovim Pravilnikom uređuje se način utvrđiva­nja sposobnosti čamaca za
plovidbu, grad­nja čamca, upis čamaca i utvrđiva­nje oznake i imena čamaca,
oblik i sadržaj dozvole, područje plovidbe, posada čamca, obvezni program obuke,
ispitni program, te uvjeti i način polaga­nja ispita za vodite­lja čamca.

(2) Odredbe ovog Pravilnika primje­njuju se na čamce unutar­nje plovidbe
(u nastavku teksta »čamci«) i plutajuća tijela koja imaju istisninu ma­nju od
15 t i jednostavne su konstrukcije (kućice na vodi i splavi za osobne potrebe)
upisane u domaći očevidnik čamaca.

(3) Odredbe ovog Pravilnika ne odnose se na čamce koji pripadaju
brodovima ili drugim plovilima, na veslačke, jedriličarske ili motorne
natjecate­ljske čamce, kajake, sandoline ili slična plovila i čamce kraće od 3
metra bez mehaničkog porivnog uređaja, te daske za jedre­nje ukoliko nisu
izričito re­gulirane ovim pravilnikom.

Članak 2.

Pojedini izrazi upotreb­ljeni u ovom Pravilniku imaju ova znače­nja:

1. *čamac za gospodarske namjene* je čamac za obav­lja­nje javnog
prijevoza (prijevoz putnika i/ili stvari uz naplatu), za obav­lja­nje re­gistrirane
gospodarske djelatnosti (ribolov, vađe­nje š­ljunka, kamena i dr.) ili za više
navedenih namjena,

2. *čamac za osobne potrebe* je čamac za razonodu, šport i druge ne­gospodarske
namjene,

3. *čamac za javne namjene* je čamac u vlasništvu države ili javne
ustanove i služi isk­ljučivo u ne­gospodarske namjene,

4. *motorni čamac* je
svaki čamac koji se kreće pomoću mehaničkog porivnog uređaja (ugrađeni ili
izvanbrodski),

5. *gliser* je svaki
čamac koji pomoću mehaničkog porivnog uređaja klizi po površini vode,

6. *čamac na vodeni mlazni
pogon* je bilo koji čamac koji upotreb­ljava vlastiti mehanički način
propulzije, koji je sposoban nositi jednu ili više osoba i naprav­ljen je ili
osposob­ljen za upotrebu za skija­nje na vodi ili za izvođe­nje figura, na
primjer: waterbobs, waterscooters, jetbikes, jetski, i druga slična plovila,

7. *čamac na jedra* je
svaki čamac koji kao porivni uređaj ima jedra dovo­ljne površine pomoću kojih
se može kretati po vodi, a koji istovremeno ne koristi vlastiti mehanički
porivni uređaj,

8. *sportska jedrilica*
je čamac posebne konstrukcije i s posebnom opremom – jedri­ljem, pomoću koje­g
se može kretati po vodi, a razvrstan je po klasama sportskih jedriličarskih
organizacija ili je izvan klase, a služi isk­ljučivo za sportska takmiče­nja,

9. *čamac na vesla* je
svaki čamac koji kao porivno sredstvo koristi vesla,

10. *brodica je čamac*
kojemu je određeno područje plovidbe u granicama teritorijalnog mora i unutraš­njim
morskim vodama,

11. *plutajuće tijelo*
je plovni objekt na vodi, stalno privezan ili usidren na unutar­njim vodama bez
pogonskog uređaja i jednostavne konstrukcije, uređaja i ugrađene opreme, čija
istisnina ne prelazi 15 t. (splavi, kućice na vodi, pristani i sl.),

12. *osobe u čamcu* su
osobe ukrcane u čamac kao i osobe koje se nalaze na nekom drugom sredstvu
privezanom na čamac uk­ljučujući i posadu čamca, s tim da se dvoje djece do 10
godina starosti računaju kao jedna odrasla osoba,

13. *putnik* je svaka
osoba na čamcu osim djece ispod jedne godine života i osoba zaposlenih na čamcu
u bilo kojem svojstvu,

14. *prijevoz putnika*
je prijevoz osoba uz naplatu,

15. *»odobreni tip«* znači
odobren od Hrvatskog re­gistra brodova (u nastavku teksta Re­gistar), a za
uređaj ili dio opreme proizveden u stranoj zem­lji odobren od nadležne strane
državne uprave ili od ­nje ovlaštene organizacije,

16. *ministarstvo* je ministarstvo nadležno za plovidbu unutar­njim
vodama,

17. *ministar* je ministar nadležan za plovidbu unutar­njim vodama,

18. *uprava* je uprava nadležna za unutar­nju plovidbu u sastavu
ministarstva,

19. *kapetanija* je kapetanija na unutar­njim vodama,

20. *ispostava* je
ispostava kapetanije,

21. *du­ljina* je uda­ljenost između kraj­njih točaka trupa čamca
na pramcu i krmi, u visini palube, odnosno razme za čamce bez palube, ne
uračunavši izdanak,

22. *du­ljina preko sve­ga* je uda­ljenost između kraj­njih točaka
trupa čamca na pramcu i krmi, u visini palube, odnosno razme za čamce bez
palube, uvećana za du­ljinu izdanaka,

23. *baždarska du­ljina* je 96% ukupne du­ljine čamca na vodnoj
liniji, povučenoj na visini od 85% najma­nje visine čamca iznad gor­nje­g ruba
kobilice odnosno od dna trupa kod čamaca bez kobilice ili du­ljina od pred­nje­g
ruba pramčane statve do osi kormila na istoj vodnoj liniji, ako je ta
vrijednost veća. Na čamcima s izvedenom kosom kobilicom, vodna linija na kojoj
se mjeri ta du­ljina mora biti paralelna s projektiranom vodnom linijom,

24. *tehnički pre­gled* je pre­gled kojim se utvrđuje sposobnost
čamca za plovidbu u pogledu ­nje­gove konstrukcije, plovnih svojstava, porivnih
i drugih uređaja i opreme,

25. *očevidnik čamaca* je javna k­njiga u koju se upisuju čamci,

26. *novoizgrađeni čamac* je čamac za koji je prijava o grad­nji
podnesena nakon stupa­nja na snagu ovog Pravilnika.

Članak 3.

Čamci koji podliježu obvezi upisa u evidenciju (Očevidnik čamaca) mogu
ploviti samo ako je ­njihova sposobnost za plovidbu utvrđena po odredbama ovog
Pravilnika, ako posjeduju dozvolu za plovidbu i ako čamcem uprav­lja osposob­ljena
osoba.

II. UTVRĐIVANJE SPOSOBNOSTI ČAMCA ZA PLOVIDBU

a) TEHNIČKI
PREGLED ČAMCA

Članak 4.

(1) Čamac je sposoban za plovidbu u određenim granicama plovidbe i za određenu
namjenu ako ­nje­gova konstrukcija, plovna svojstva, porivni i drugi uređaji i
oprema odgovaraju odredbama ovog Pravilnika.

(2) Novoizgrađeni čamci za gospodarske namjene, kao i pos­tojeći čamci
koji mije­njaju namjenu radi obav­lja­nja gospodarske djelatnosti, sposobni su
za plovidbu ako ­njihova konstrukcija, plovna svojstva, porivni i drugi uređaji
i oprema odgovaraju od­red­bama Tehničkih pravila o grad­nji čamaca koje donosi
Re­gistar, u dije­lu koji se odnosi na čamce za gospodarske svrhe i ako
posjeduje odgovarajuću Svjedo­džbu o grad­nji u skladu s odredbama članka 37.
ovog Pravilnika.

Članak 5.

(1) Sposobnost čamca za
plovidbu određuje se tehničkim pre­gledom koji obav­lja kapetanija odnosno
ispostava.

(2) Iznimno od stavka 1. ovog
članka, kapetanija može teh­ni­č­ki pre­gled čamca povjeriti Re­gistru na teret
vlasnika čamca.

Članak 6.

(1) Čamci podliježu osnovnom, redovnom i izvanrednom teh­ničkom pre­gledu.
Osnovni tehnički pre­gled čamca obav­lja se na suhom i na vodi, a redovni i
izvanredni u pravilu na vodi, osim ako tijelo koje obav­lja pre­gled čamca
utvrdi da je sta­nje čamca takvo da čamac treba pre­gledati na suhom ili ako se
radi o čamcu za gospodarske namjene.

(2) Tehnički pre­gled čamca obav­lja se na zahtjev vlasnika, uz naknadu.

Članak 7.

(1) Osnovnom tehničkom pre­gledu podliježu čamci koji se moraju upisati
u Očevidnik čamaca.

(2) Osnovni tehnički pre­gled čamca obav­lja se prije upisa čamca u
Očevidnik, kao i nakon svake obnove ili rekonstrukcije čamca ili promjene namjene
čamca.

Članak 8.

(1) Redovni tehnički pre­gled čamca obav­lja se u propisanim rokovima,
ovisno o namjeni i to za:

1. gospodarske i javne namjene – svake dvije godine,

2. osobne potrebe – svakih pet godina za čamce du­lje od pet metara ili
snage porivnog uređaja veće­g od 15 kW.

(2) Iznimno od stavka 1. točka 1. čamci namije­njeni prije­vo­zu putnika
i skija­nju na vodi podliježu redovnom pre­gledu svake godine.

(3) Redovnim tehničkim pre­gledom utvrđuje se sta­nje trupa, porivnih i
drugih uređaja i opreme čamca.

Članak 9.

(1) Izvanrednom tehničkom pre­gledu
podliježu svi čamci upisani u Očevidnik, a obavezno se obav­lja kada čamac
pretrpi nezgodu (nasuka­nje, sudar, potapa­nje, ošteće­nje, požar i sl.) kao i
u slučaju kada postoji opravdana sum­nja da čamac ne ispu­njava propisane
uvjete o sposobnosti za plovidbu.

(2) Osoba koja uprav­lja
čamcem koji je pretprpio nezgodu kao i druga pravna i fizička osoba koja ima
pravni interes, odnosno nadležno tijelo, dužni su u roku od tri dana od
trenutka nezgode podnijeti o tome prijavu kapetaniji ili ­njenoj ispostavi.

(3) Nezgoda čamca prijav­ljuje
se na propisanom obrascu koji je sastavni dio ovog Pravilnika (Obrazac broj 1).

Članak 10.

Ako se prilikom pre­gleda
utvrdi da čamac ima nedostataka koji bitno ne ugrožavaju ­nje­govu sposobnost
za plovidbu, može za izdati dozvola za plovidbu pod uvjetom da se u određenom
roku utvrđeni nedostaci uklone. U takvom slučaju sačinit će se službena zabi­lješka
u Očevidnik čamaca.

Članak 11.

Osnovni tehnički pre­gled
čamca obuhvaća provjeru:

1. konstrukcije i kvalitete
izrade trupa,

2. plovnih svojstava čamca,

3. ispravnosti rada porivnih
i drugih uređaja,

4. kvalitete, količine i
rasporeda opreme,

5. konstrukcije i kvalitete
opreme za zaštitu od onečišće­nja.

Članak 12.

(1) Provjera konstrukcije trupa i kvalitete izrade trupa čamca obav­lja
se provjerom i odobre­njem:

1. tehničke dokumentacije na teme­lju koje se gradi čamac za gospodarske
namjene,

2. kvalitete materijala ugrađenog u čamac,

3. rasporeda i dimenzije elemenata konstrukcije trupa,

4. načina spaja­nja konstrukcijskih elemenata trupa,

5. kvalitete izrade.

(2) Provjerava­nje konstrukcije i kvalitete izrade trupa čamca izrađenog
od stakloplastike obav­lja se po Tehničkim pravilima Re­gistra.

(3) Svi otvori na oplati čamca moraju po svojoj čvrstoći i konstrukciji
biti takvi da osiguravaju nepotopivost čamca u slu­čaju ­nje­govog ošteće­nja.

(4) Na pramcu čamca mora biti izvedeno ojača­nje za te­g­lje­nje.

(5) Čamac izrađen od gume mora imati ispravu o grad­nji čamca izdanu od
Re­gistra, odnosno čamac od gume izrađen u stranoj zem­lji mora imati ispravu o
grad­nji izdanu od ovlaštene organizacije te zem­lje.

Članak 13.

Nakon obav­ljenog pre­gleda i
provjere čamca na način kako je to propisano člancima 11. i 12. ovog
Pravilnika, kapetanija je duž­na sačiniti zapisnik o obav­ljenom pre­gledu i
utvrđenom sta­nju.

Članak 14.

Osnovnim pre­gledom neće se
provjeravati konstrukcija, plov­na svojstva i porivni uređaji čamca koji ima
ispravu o grad­nji čam­ca izdanu od Re­gistra, odnosno za čamac izrađen u
stranoj ze­m­lji ako ima ispravu ovlaštenog stručnog tijela iz te zem­lje.

Članak 15.

Konstrukcija i kvaliteta
izrade trupa čamca izrađene od više raz­ličitih materijala provjerava se
primjenom jednog ili više na­čina propisanih u članku 12. ovog Pravilnika,
ovisno o materijalima iz kojih je izrađen trup čamca.

Članak 16.

(1) Čamac namije­njen za
prijevoz putnika mora imati meha­ni­čki porivni uređaj, osim čamca na stajaćim
vodama čija relacija prijevoza ne prelazi 500 metara.

(2) Čamac namije­njen
prijevozu putnika na putova­njima koja traju neprekidno duže od 3 sata mora
imati higijenski uređaj s nuž­ni­kom, kao i dovo­ljnu količinu pitke vode
srazmjerno broju osoba koje čamac može prevoziti.

(3) Čamac na jedra i čamac na
vesla koji prevozi putnike može ploviti – jedriti samo na području kapetanije
kod koje je upi­san u Očevidnik čamaca na relaciji do 500 metara, ovisno o
uvjetima plovidbe određenog područja.

Članak 17.

(1) Ako nema palubu, čamac
namije­njen prijevozu putnika, mora imati visinu bokova i to računajući od
podnice do razme za čamce:

1. do 6 metara dužine – 70
cm,

2. do 10 metara dužine – 80
cm,

3. preko 10 metara dužine –
90 cm,

(2) Čamac čiji su bokovi niži
od određenih u stavku 1. ovog članka mora imati ogradu do određene visine.

(3) Čamac koji ima djelomičnu
ili potpunu palubu i namije­njen je za prijevoz putnika mora imati ogradu na
palubi visoku 80 cm, s tim da razmak između horizontalnih prečaka ne prelazi 20
cm, osim ako postoji odgovarajuća jaka mreža.

Članak 18.

(1) Na motornom čamcu namije­njenom
prijevozu putnika koji ima ugrađen mehanički porivni uređaj, prostor za motor
mora biti odvojen zaštitnom pre­gradom ili sandukom, od prostora namije­njenog
putnicima. Ako je pre­grada ili sanduk drvene građe, isti mora biti sa strane
motora obložen limom, a ispušna cijev motora vatrostalnim materijalom.

(2) Podnice čamca u predjelu
prostora za motor iz stavka 1. ovog članka moraju biti od rebrastog lima ili
drveta obloženog rebrastim limom.

Članak 19.

(1) Pokreta­nje benzinskog
motora koji se nalazi smješten u zatvorenom prostoru ili ispod palube mora biti
izvedeno na način da se motor ne može pokrenuti, a da prethodno prostor nije
provjetren pomoću zračnog ventilatora u sigurnosnoj izvedbi.

(2) Posude pod tlakom
ugrađene u čamac moraju imati potvrdu o nadzoru i ispitiva­nju izdanu od Re­gistra
ili ako je posuda izrađena u stranoj zem­lji od ovlaštene organizacije iste zem­lje.

Članak 20.

Novoizgrađeni čamac za gospodarske
namjene, koji je oprem­ljen higijenskim uređajem sa nužnikom, mora biti oprem­ljen
tankom crnih voda.

Članak 21.

(1) Baždare­nje čamca obav­lja
se prije ­nje­govog upisa u Očevidnik radi utvrđiva­nja tonaže čamca.

(2) Ukoliko se baždare­njem čamca
utvrdi da je ­nje­gova baž­dar­ska du­ljina veća od 15 m i baždarska širina
veća od 3 m ili tonaža veća od 15 t, vlasnik je dužan ishodovati
odgovarajuće svjedo­džbe od strane Re­gistra, nakon če­ga će kapetanija obaviti
upis istog u Upisnik brodova.

(3) Ukoliko se baždare­njem
čamca utvrdi da je ­nje­gova baž­dar­ska du­ljina veća od 12 m i tonaža veća od
15 t, čamcu se ne mo­že odrediti područje plovidbe na unutar­njim morskim
vodama i teritorijalnom moru Republike Hrvatske.

Članak 22.

Ako ovim Pravilnikom nije
drugačije određeno, na postupak utvrđiva­nja sposobnosti za uporabu plutajućih
tijela, na odgova­r­a­jući način primje­njuju se odredbe članaka 4. do 19.
ovoga Pravilnika.

b) PLOVNA SVOJSTVA ČAMCA

Članak 23.

(1) Plovnost čamca utvrđuje se proračunava­njem ­nje­gove istisnine i
nosivosti i određiva­njem teretne vodne linije i stabiliteta.

(2) Nosivost čamca je razlika istisnine čamca s punim zalihama (gorivo,
mazivo, voda i provijant), s posadom, teretom i/ili put­nicima i praznog oprem­ljenog
čamca.

(3) Istisnina praznog oprem­ljenog
čamca je težina čamca spremnog za plovidbu, bez težine prenosive opreme kao što
su alati, rezervni dijelovi, itd.

(4) Nosivost se može
približno odrediti kao umnožak pov­r­šina vodne linije i razlike gazova na teretnoj
vodnoj liniji pom­no­žen s 1.007 za slatku odnosno 1.025 za slanu vodu.

(5) Korisna nosivost čamca je
dio ukupne nosivosti čamca, a čini je najveći broj putnika ili najveća količina
tereta koju čamac prevozi.

(6) Čamcem se ne smije
prevoziti veći broj osoba ili veća količina tereta ne­go što dopušta ­nje­gova
nosivost.

Članak 24.

(1) Nadvođe čamca (slobodni bok) je okomita uda­ljenost od teretne vodne
linije do gor­nje­g ruba palube kod čamca s palubom, odnosno gor­nje­g ruba
čvrstog boka (razme) kod čamaca bez palube ili s djelomičnom palubom.

(2) Nadvođe čamaca koji nisu za gospodarske namjene bez obzira na broj
osoba, određuje se kako slijedi:

1. kod čamaca s palubom ili efikasno zatvorenim nadgrađem 3 cm za svaki
metar du­ljine čamca mjerene preko sve­ga,

2. kod čamaca bez palube ili s djelomičnom palubom 5 cm po metru du­ljine
čamca mjerene preko sve­ga,

3. kod otvorenih čamaca kojima je područje plovidbe isk­ljučivo na
unutar­njim plovnim putovima 3 cm po metru du­ljine mjereno preko sve­ga.

(3) Nadvođe čamaca namije­njenih za gospodarske namjene odre­đuje se
prema Pravilima Hrvatskog re­gistra za grad­nju čamaca.

(4) Čamci namije­njeni za gospodarske namjene moraju imati na bokovima s
va­njske strane čamca obi­lježenu oznaku vodne linije dimenzija 150 x 15 mm.

Članak 25.

(1) Prilikom utvrđiva­nja stabiliteta čamca isti se nakrca opremom i
posadom tako da se:

1. čamac s palubom ili efikasno zatvorenim nadgrađem optereti uzduž
jednog boka težinom 4 osobe normalne težine na 1 m˛ (ali ne više od dozvo­ljenog
broja osoba koje čamac smije prevoziti),

2. čamac bez palube ili s
djelomičnom palubom optereti uz­duž jednog boka težinom koja odgovara polovini
broja osoba koje čamac može prevoziti.

(2) Pri ispitiva­nju stabiliteta
u smislu stavka 1. ovog članka čamac se ne smije nagnuti više od 120 s tim da u
slučaju iz točke 1. stavak 1. ovog članka linija ruba palube mora ostati iznad
razine vode, a u slučaju iz točke 2. najniža točka čvrstog boka mora ostati
najma­nje 1 cm iznad razine vode za svaki metar dužine čamca.

(3) Proračun stabiliteta
čamaca za prijevoz putnika, tereta te čama­ca za druge gospodarske namjene
odobrava Re­gistar u skladu sa zahtjevima Pravila za grad­nju čamaca, odnosno
ovlašteno tijelo strane države priznato od Re­gistra.

(4) Proračun stabiliteta
čamca obvezan je za svaki novo­izgra­đeni čamac za gospodarsku namjenu, u
skladu s odredbama iz članka 37. ovog Pravilnika.

Članak 26.

(1) Najveći dopušteni broj
osoba koji se čamcem smije prevoziti utvrđuje kapetanija odnosno Re­gistar, a
određuje se na s­lje­deći način:

1. kod čamca s palubom ili efikasno zatvorenim nadgrađem, najveći broj
osoba određuje se tako da se raspoloživa površina palube izražena u m˛ za
smještaj osoba podijeli sa koeficijentom 0,5,

2. kod čamaca bez palube ta površina se podijeli s koeficijentom 0,4.

(2) Kod određiva­nja najveće­g dopuštenog broja putnika iz stavka 1.
ovog članka mora se osigurati da svaki putnik ima sjedeće mjesto dužine
sjedišta 50 cm.

(3) Čamcem kraćim od 3 metra mogu se istovremeno prevoziti najviše 2
osobe.

Članak 27.

Ukoliko čamac kod ukrcaja dopuštenog broja osoba uroni preko oznake
teretne vodne linije, dopušteni broj osoba sma­njit će se za toliki broj osoba
koliko je potrebno da oznaka teretne vodne linije bude iznad površine vode.

Članak 28.

Na čamcu namije­njenom za
prijevoz putnika mora uvijek na vid­ljivom mjestu biti ispisan najveći
dopušteni broj putnika koji se čamcem smije prevoziti.

Članak 29.

Na zahtjev vlasnika čamca da
se promijeni namjena ili područje plovidbe čamca, kapetanija može radi zaštite
sigurnosti plovidbe sma­njiti ili povećati broj osoba odnosno putnika ili
količinu tereta koju čamac smije prevoziti ili ograničiti odnosno proširiti
područje plovidbe čamca.

Članak 30.

Ako ovim Pravilnikom nije
drugačije određeno, na postupak utvrđiva­nja plovnih svojstava plutajućih
tijela, na odgovarajući način primje­njuju se odredbe članaka 21. do 28.

c) OPREMA ČAMCA

Članak 31.

(1) Čamci namije­njeni za
gospodarske i javne namjene, kojima je dozvo­ljena plovidba u granicama unutar­njih
voda moraju imati:

1. sidro propisane težine u
skladu s Pravilima o grad­nji čamca Re­­gistra, te sidreni konop i tri užeta za
vez odgovarajuće du­ljine i prekidne čvrstoće.

2. bitve ili neke druge
uređaje za privez,

3. rezervno ručno rudo ako se
kormilari pomoću kormilarskog uređaja,

4. sisa­ljku i kablić s
ispolcem,

5.  dva vesla
odgovarajuće dužine s četiri palca ili raš­lje i jednu čak­lju,

6. propisana svjetla
odobrenog tipa,

7. sredstvo za zvučno oglašava­nje,

8. sjekiru i najma­nje jedan
prijenosni protupožarni aparat odobrenog tipa,

9. ormarić ili kutiju prve
pomoći s odgovarajućim sadržajem,

10. jedan kolut za spašava­nje
odobrenog tipa s oznakom čam­ca (sa 25 m užete promjera 6 mm), postav­ljen na
pristupač­nom mjestu,

11. prsluke za spašava­nje
odobrenog tipa za sve osobe za koje je čamac re­gistriran i dodatno 10% prsluka
za djecu,

12. komplet alata za održava­nje
mehaničkog porivnog ili drugog uređaja, kao i odgovarajuću količinu rezervnih
djelova koji osiguravaju rad uređaja,

13. sigurnosnu narukvicu na
gliseru i konveksni retrovizor na gliseru koji obav­lja vuću skijaša,

14. baterijsku lampu,

15. brodsku UKV radijsku
postaju odobrenog tipa za pos­to­jeće i nove čamce te rezervnu bateriju za radijsku
postaju,

16. odgovarajuću posudu za
prikup­lja­nje otpadnih u­lja i krutih tvari, te sredstvo za upija­nje u­lja
kod čamaca s ugrađenim mehaničkim porivnim uređajem.

(2) Vesla iz stavka 1. točke
5. ovog članka mogu biti zamije­njena rezervnim brodskim motorom, pomoćnim
čamcem ili prema miš­lje­nju kapetanije nepotrebna.

(3) Opremu navedenu u stavku 1. točka 14. ovog članka ne moraju imati
čamci za gospodarske namjene du­ljine do 7 metara osim čamaca namije­njenih za
prijevoz putnika.

Članak 32.

(1) Čamci namije­njeni za
osobne potrebe, kojima je dozvo­ljena plovidba u granicama unutar­njih voda
moraju imati:

1. sidro propisane težine u
skladu s Pravilima o grad­nji čamca Re­gistra, te sidreni konop i tri užeta za
privez odgovarajuće du­lji­ne i prekidne čvrstoće,

2. bitve ili neke druge
uređaje za privez,

3. rezervno ručno rudo ako se
kormilari pomoću kormilarskog uređaja,

4. sisa­ljku i kablić s
ispolcem,

5.  dva vesla
odgovarajuće dužine s četiri palca ili rašlje i jednu čak­lju,

6. propisana svjetla
odobrenog tipa,

7. sredstvo za zvučno
oglašava­nje,

8. sjekiru i najma­nje jedan
prijenosni protupožarni aparat odobrenog tipa,

9. ormarić ili kutiju prve
pomoći s odgovarajućim sadržajem,

10. dovo­ljan broj prsluka za
spašava­nje prema broju osoba koje se nalaze u čamcu za vrijeme plovidbe,

11. komplet alata za održava­nje
mehaničkog porivnog ili drugog uređaja, kao i odgovarajuću količinu rezervnih
djelova koji osiguravaju rad uređaja,

12. sigurnosnu narukvicu na
gliseru i konveksni retrovizor na gliseru koji obav­lja vuču skijaša,

13. baterijsku lampu,

14. odgovarajuću posudu za
prikup­lja­nje otpadnih u­lja.

(2) Vesla iz stavka 1. točke
5. ovog članka mogu biti zamije­njena rezervnim brodskim motorom, pomoćnim čamcem
ili prema miš­lje­nju kapetanije nepotrebna.

(3) Čamci iz stavka 1. ovog
članka du­ljne do 5 metara ne moraju imati opremu iz točke 7., 8., 9., 10. i
14. prethodnog stav­ka.

(4) Čamci iz stavka 1. ovog
članka du­ljine 5 – 7 metara ne moraju imati opremu iz točke 7. i 10. stavka 1.
ovog članka.

Članak 33.

Vrstu i broj opreme na
plutajućim tijelima, ovisno o karakteristikama, plovnim svojstvima i mjestu
veza određuje kapetanija.

Članak 34.

Čamac koji ima skladište za
prijevoz tereta mora imati pokrov ili nepropusno platno za pokriva­nje
skladišta.

Članak 35.

(1) Čamac na vodeni mlazni
pogon od obavezne opreme mora imati sigurnosnu narukvicu, a čamci na vodeni
mlazni pogon namije­njeni za gospodarske namjene moraju imati mogućnost da­ljinskog
zaustav­lja­nja s obale.

(2) Osobe koje se nalaze na
čamcima na vodeni mlazni pogon, daskama za jedre­nje i ostalim plovilima tog
tipa moraju imati na sebi prsluk za spašava­nje.

Članak 36.

if !supportLists(1)   endifKutija odnosno
ormarić prve pomoći na čamcu sadržava:

Redni broj                 Naziv                                                Količina

1.                           Aspirin tbl. 20 ¤ 500
mg                       2

2.                           Alkohol 70% a 200 g                           1

3.                           Analgin tbl. 10 ¤ 0,5
mg                        1

4.                           Baralgin a 20 tbl.                                  1

5.                           Dimidril tbl. 30 ¤ 25
mg                        1

6.                           Chloramphenicol 1%
ung                      1

7.                           Panadon a 10 tbl.                                 2

8.                           Nelit plv. sacc.                                     3

9.                           Jecoris Olei a 25 g                                1

10.                         Geokorton spray a 5 ml                        1

11.                         Vata a 50 g                                          1

12.                         Komprese ster. a 10                             1

13.                         Gaza ster. a 1 m                                   1

14.                         Gaza ster. a ˝ m                                    1

15.                         Zavoj kaliko 5 ¤ 5                                5

16.                         Zavoj kaliko 10 ¤ 5                              3

17.                         Zavoj PP tip 2                                      2

18.                         Elastični zavoj 8 ¤ 5                              1

19.                         Virplast 5 ¤ 2                                       1

20.                         Hansaplast 10 ¤ 8                                 2

21.                         Hansaplast strips a X                            2

22.                         Trokutasta marama s
kopčama             2

23.                       Škare manje                                           1

if !supportEmptyParas endif

(2) Pojedini medikamenti mogu biti zamije­njeni
odgova­raju­ćim medikamentima drugih proizvođača, a različitih naziva.

III. GRADNJA ČAMCA

Članak 37.

(1) Pravna ili fizička osoba koja namjerava započeti grad­nju čamca za
osobne potrebe dužna je prije početka grad­nje čamca podnijeti prijavu o grad­nji
čamca nadležnoj kapetaniji ili ­njenoj ispostavi radi odobre­nja.

(2) Prijava o grad­nji čamca
sadrži sljedeću dokumentaciju:

1. opći plan,

2. građevni plan s presjecima
i plan glavnog rebra,

3. smještaj opreme i osoba,

4. opis grad­nje.

(3) Neposredni nadzor nad
grad­njom čamca obav­lja kapetanija ili njezina ispostava koja nakon obav­ljenih
pre­gleda, po završetku grad­nje, izdaje Svjedo­džbu o grad­nji.

(4) Kapetanija može nadzor
nad grad­njom čamca povjeriti Hrvatskom re­gistru brodova.

(5) Troškove nadzora snosi
pravna ili fizička osoba koja gradi čamac.

(6) Svjedo­džba o grad­nji čamca izdaje se na posebnom obras­cu koji je
prilog ovog Pravilnika i čini ­nje­gov sastavni dio (Obrazac br. 2).

Članak 38.

(1) Pravna ili fizička osoba koja namjerava započeti grad­nju čamca za
gospodarske i javne namjene istu mora izgraditi po Pravilima o grad­nji čamaca
koju izdaje Re­gistar, u dijelu koji se odnosi na čamce za gospodarske namjene,
te pod nadzorom Re­gistra.

(2) Po završetku grad­nje Re­gistar će izdati Svjedo­džbu o grad­nji
koja sadrži podatke iz članka 37. stavak 4. ovog Pravilnika i ovjeriti Proračun
stabiliteta.

(3) Vlasnik čamca za gospodarske namjene dužan je u slu­ča­ju
rekonstrukcije ishodovati Proračun stabiliteta ovjeren od Re­gi­stra.

(4) Vlasnik čamca za osobne potrebe du­ljine
veće od 7 m dužan je u slučaju prenamjene radi obav­lja­nja gospodarske
djelatnosti ishodovati Proračun stabiliteta ovjeren od strane Re­gistra.

IV. PLOVIDBA ČAMCA

Članak 39.

(1) Čamac može ploviti u
granicama unutar­njih voda Republike Hrvatske.

(2) Čamac može ploviti i u
granicama teritorijalnog mora i unutraš­njih morskih voda ako prilikom pre­gleda
i upisa udovo­ljava odredbama Pravilnika o brodicama. (»Narodne novine« br.
81/94).

(3) Izuzetno od odredbe
stavka 1. i 2. ovog članka kapetanija može s obzirom na konstrukciju, plovna
svojstva, porivne i druge uređaje i opremu čamca ograničiti plovidbu na
određenu uda­ljenost od obale ili na određeno područje.

(4) Čamac koji se ne upisuje
u Očevidnik čamaca može ploviti unutar­njim vodama na uda­ljujući se od obale
više od 1000 metara.

(5) Kapetanija
može na zahtjev stranke izdati neupisanom čamcu privremeno odobre­nje za
plovidbu u traja­nju do 30 dana radi obav­lja­nja probnih vož­nji ili doplov­lje­nja
u luku upisa.

V. POSADA ČAMCA

Članak 40.

(1) Osoba koja uprav­lja čamcem mora biti zdravstveno sposobna naročito
glede vida i sluha, osposob­ljena i ovlaštena kao:

1. mornar motorist, te mora imati najma­nje 18 godina starosti ako uprav­lja
motornim čamcem namije­njenim za gospodarske i javne namjene i svjedo­džbu o
osposob­ljenosti za službu radiotelefoniste na unutar­njim vodama.

2. vodite­lj čamca, te mora imati najma­nje 18 godina starosti ako:

a) uprav­lja gliserom, čamcem na vodeni mlazni pogon bez obzira na
namjenu i snagu porivnog uređaja,

b) rukuje plutajućim tijelom za gospodarske i javne namjene,

c) uprav­lja motornim čamcem za gospodarske i javne na­mje­ne, kojima je
plovidba ograničena u smislu članka 37. stav­ka 3. ovog Pravilnika, osim
prijevoza putnika, bez obzira na snagu porivnog uređaja.

3. vodite­lj čamca, te mora imati najma­nje 18 godina starosti i
zdravstvenu sposobnost glede vida, sluha i raspoznava­nja boja ako uprav­lja
čamcem kojim se obav­lja prijevoz osoba na određenom području u smislu članka
37. stavak 3. ovog Pravilnika,

4. vodite­lj čamca, te najma­nje
15 godina starosti ako uprav­lja čamcem za osobne potrebe ili rukuje plutajućim
tijelom za osobne potrebe, osim glisera i čamca na vodeni mlazni pogon.

(2) Iznimno od odredbe točke
4. ovog članka osoba starija od 13 godina koja uprav­lja motornim čamcem do 5
metara dužine za osobne potrebe koji ima izvanbrodski motor jačine do 5 kW ne
mora biti osposob­ljena za vodite­lja čamca, ali mora biti osposob­ljena za
uprav­lja­nje čamcem.

(3) Čamcem na vesla namije­njenom
za osobne potrebe može uprav­ljati osoba starija od 12 godina.

Članak 41.

(1) Na motornom čamcu namije­njenom
za gospodarske i jav­ne namjene koji može ploviti unutar­njim vodama Republike
Hr­vat­ske mora biti ukrcan pored mornara motorista i jedan član posade.

(2) Na čamcu gliseru kojim se
obav­lja vuča skijaša na vodi, odnosno koji vuče padobranca pored osobe osposob­ljene
za upra­v­lja­nje, mora biti ukrcana još jedna osoba koja nadzire skijaša, od­nos­no
padobranca i daje mu naputke.

Članak 42.

(1) Osposob­ljenost za vodite­lja
čamca dokazuje se Uvjere­njem o osposob­ljenosti za vodite­lja čamca.

(2) Osposob­ljenost za uprav­lja­nje
čamcem dokazuje se uvje­re­njem o osposob­ljenosti za uprav­lja­nje čamcem.

(3) Obrazac uvjere­nja o
osposob­ljenosti za vodite­lja čamca i obrazac uvjere­nja o osposob­ljenosti za
uprav­lja­nje čamcem prilozi su ovog Pravilnika i čine ­nje­gov sastavni dio
(Obrazac br. 3 i 4).

Članak 43.

Uvjere­nje o osposob­ljenosti
za vodite­lja čamca sadrži:

1. ime vodite­lja,

2. prezime vodite­lja,

3. mjesto i datum rođe­nja
vodite­lja,

4. datum izdava­nja,

5. klasa i broj uvjere­nja,

6. fotografija 3x2,5 cm,

7. vlastoručni potpis vodite­lja,

8. prebivalište i adresa
stanova­nja,

9. držav­ljanstvo,

10. vrijedi za: U (unutar­nje
vode), P (teritorijalno more i unutraš­nje morske vode), M (motorni čamac), J
(čamac na jedra),

11. ovlašten uprav­ljati
čamcem do (du­ljina, širina, istisnina),

12. vrijedi do,

13. naziv tijela koje je izdalo
uvjere­nje,

14. potpis ovlaštene osobe i
pečat,

15. izdano na teme­lju.

Članak 44.

(1) Vodite­lj čamca ne smije
svojim ponaša­njem ugroziti sigurnost plovidbe čamca, posade, tereta i trećih
osoba ili onečistiti vodu i okoliš.

(2) Vodite­lj čamca ne smije
zanemariti svoje dužnosti i time ugrožavati sigurnost plovidbe čamca, posade,
tereta i trećih osoba ili okoliša.

Članak 45.

(1) Ako hrvatski ili strani
držav­ljanin zakupi čamac dužine do 5 m i sa mehaničkim porivnim uređajem snage
do 5 kW u svrhu športa ili razonode, te ako ­njime sam uprav­lja, mora
posjedovati najma­nje uvjere­nje o osposob­ljenosti za uprav­lja­nje čamcem.

(2) Ako hrvatski ili strani
držav­ljanin zakupi čamac dužine veće od 5 m i sa mehaničkim porivnim uređajem
snage veće od 5 kW u svrhu športa ili razonode, te ako ­njime sam uprav­lja,
mora posjedovati najma­nje uvjere­nje o osposob­ljenosti za vodite­lja čamca.

(3) Pravna ili fizička osoba
koja daje u zakup čamac, ne smije dati u zakup čamac ukoliko zakupac ne
posjeduje uvjere­nje o osposob­ljenosti za vodite­lja čamca ili uvjere­nje
osposob­ljenosti za uprav­lja­nje čamcem ili odgovarajuću važeću dozvolu izdanu
od ovlaštenog tijela strane zem­lje.

VI. UPIS ČAMCA

Članak 46.

(1) U Očevidnik čamaca mora
se upisati čamac preko 3 m dužine ili kraći ako ima vlastiti porivni uređaj, a
koji je u vlasništvu domaće ili strane pravne ili fizičke osobe sa sjedištem
odnosno prebivalištem na području nadležnog tijela koje vodi Očevidnik čamaca.

(2) Tijelo nadležno za vođe­nje
Očevidnika čamaca je kapetanija odnosno ispostava.

Članak 47.

U Očevidniku čamaca može biti
upisan i čamac koji je u cjelini ili dijelom u vlasništvu stranog držav­ljanina
ili osobe bez držav­ljanstva koja nema prebivalište u Republici Hrvatskoj, na ­njihov
zahtjev, ako čamac nije upisan u inozemni Očevidnik čamaca i ako pretežno
boravi u vodama Republike Hrvatske.

Članak 48.

Očevidnik čamaca je javna k­njiga,
a izvod iz Očevidnika čamaca ima dokaznu snagu javne isprave.

Članak 49.

(1) Očevidnik čamaca sastoji
se od k­njige čamaca i od imenika vlasnika čamaca upisanih u k­njigu čamaca.

(2) K­njiga čamaca sastoji se
od uložaka i zbirke isprava koja je sastavni dio svakog uloška.

(3) K­njiga čamaca može biti
vođena u obliku k­njige ili na elektroničkom računalu.

(4) Svaki čamac upisuje se u
posebni uložak.

Članak 50.

(1) Uložak ima dva lista u
koje se upisuje: oznaka i ime čamca; kapetanija upisa, materijal od koje­g je
čamac sagrađen, dužina, širina i visina čamca u metrima, GT, istisnina,
nosivost čamca, vrsta i snaga porivnog uređaja u kW, datum upisa, naziv odnosno
ime i prezime vlasnika čamca, podaci o obav­ljenom pre­gledu, podaci o promjeni
vlasništva čamca ili motora, podaci rješe­nja o obav­lja­nju djelatnosti za
čamce za gospodarske potrebe, podaci tereta (zalog, hipoteka) i bi­lješke.

(2) Uložak k­njige čamaca
vodi se na obrascu koji je prilog ovog Pravilnika i čini ­nje­gov sastavni dio
(Obrazac br. 5).

Članak 51.

Zbirka isprava sadrži isprave na teme­lju kojih je obav­ljen upis čamca
u Očevidnik, Svjedo­džbu o grad­nji čamca, Zapisnik o pre­gledima, Svjedo­džbu
o baždare­nju i druge isprave u vezi sa čam­cem.

Članak 52.

Imenik vlasnika čamaca sadrži
naziv i sjedište odnosno prezime, ime i prebivalište vlasnika i oznaku čamca i vodi
se po abecednom redu.

Članak 53.

(1) Čamac se upisuje u
Očevidnik koji vodi kapetanija odnosno ispostava na čijem se području nalazi
sjedište odnosno prebi­valište vlasnika čamca.

(2) Iznimno od odredbe stavka
1. ovog članka čamac se može upisati i kod one kapetanije na čijem se području
čamac pretežno zadržava i koristi bez obzira na sjedište odnosno prebivalište
vlasnika čamca.

Članak 54.

(1) Zahtjev za upis čamca u
Očevidnik čamaca, za upis pro­mjena ili za brisa­nje čamca iz Očevidnika
podnosi vlasnik čamca nadležnoj kapetaniji odnosno ispostavi.

(2) Zahtjev za upis nastalih
promjena i brisa­nje podnosi se u roku od 15 dana od dana nastanka promjene.

Članak 55.

Zahtjevu za prvi upis čamca u
Očevidnik čamaca mora se priložiti:

1. isprava kojom se dokazuje
vlasništvo čamca (kupoprodajni ugovor, račun, carinska deklaracija, izjava o
samograd­nji i sl.),

2. isprava kojom se dokazuje
sposobnost čamca za plovidbu (zapisnik o obav­ljenom pre­gledu, svjedo­džba o
grad­nji čamca i dr.),

3. isprava kojom se dokazuje
tonaža odnosno istisnina i nosivost čamca kada se radi o upisu čamca za obav­lja­nje
gospodarske djelatnosti,

4. rješe­nje o obav­lja­nju
djelatnosti kada se radi o čamcu za gospodarske potrebe,

5. preslik Police osigura­nja
obvezne odgovornosti za nematerijalne štete vlasnika čamca ukoliko snaga
porivnog uređaja čamca prelazi 15 kW,

6. preslik Police o obveznom
osigura­nju putnika za čamce re­gistrirane za prijevoz putnika,

7. potvrda o brisa­nju iz
stranog Očevidnika čamaca (za postojeće čamce nabav­ljene u inozemstvu).

Članak 56.

Kapetanija može odobriti upis
čamaca i porivnih uređaja u Očevidnik čamaca iznimno od članka 55. točke 1. ako
se teme­ljem pozitivnih propisa i naputaka ispune uvjeti za upis.

Članak 57.

Zahtjev za upis promjene
podataka u Očevidniku čamaca podnosi se u nekom od sljedećih slučajeva:

1. promjenom podataka o
vlasniku ili vlasničkim udjelima,

2. promjenom tehničkih
svojstava čamca,

3. promjenom namjene čamca,

4. promjenom konstrukcijskih podataka,

5. istekom roka va­ljanosti dozvole za plovidbu čamca,

6. promjenom drugih podataka koji se vode u očevidniku čamaca.

Članak 58.

(1) Ukoliko vlasnik čamca upisanog u Očevidnik čamaca promijeni sjedište
odnosno prebivalište ili promijeni područje na ko­jem se čamac pretežno zadržava
i koristi i time promijeni kapetaniju nadležnu za upis čamaca, dužan je takvu
promjenu prijaviti kapetaniji na čijem području ima novo sjedište odnosno prebi­v­a­lište
ili na čijem području se čamac pretežno zadržava i to u roku od 30 dana od dana
nastanka promjene.

(2) Kapetanija odnosno
ispostava kojoj je vlasnik čamca prijavio promjene iz stavka 1. ovog članka
upisat će čamac i izdati novu dozvolu za plovidbu čamca.

(3) Kapetanija odnosno
ispostava koja je upisala čamac u smislu stavka 2. ovog članka obavijestit će o
obav­ljenom upisu ka­petaniju kod koje je čamac bio upisan, radi brisa­nja iz
Očevidnika.

(4) Kapetanija odnosno
ispostava kod koje je čamac brisan iz Očevidnika, dužna je kapetaniji odnosno
ispostavi kod koje je čamac upisan dostaviti zbirku isprava.

Članak 59.

(1) Isprave kojima se
dokazuju či­njenice iz članka 55. ovog Pravilnika prilažu se zahtjevu u
originalu, ovjerenom prijepisu ili ovjerenoj fotokopiji. Ovjeru isprava može
obav­ljati i kapetanija odnosno ispostava.

(2) Ako je isprava napisana
na stranom jeziku, zahtjevu se mora priložiti ovjereni prijevod isprave.

Članak 60.

(1) Upis odnosno brisa­nje iz
Očevidnika čamaca obav­lja se na teme­lju rješe­nja kapetanije odnosno
ispostave koja vodi Očevi­d­nik čamaca.

(2) Brisa­nje čamca iz
Očevidnika po službenoj dužnosti obavit će se ispu­nje­njem uvjeta propisanih u
članku 131. Zakona o plovidbi unutar­njim vodama.

Članak 61.

(1) Čamcu se nakon obav­ljenog upisa izdaje Dozvola za plovidbu, a
plutajućem tijelu Rješe­nje o upisu.

(2) Obrazac Dozvole za plovidbu čamca prilog je ovog Pravilnika i čini ­nje­gov
sastavni dio (Obrazac br. 6)

Članak 62.

Dozvola za plovidbu čamca sadrži:

1. naziv tijela koje izdaje dozvolu,

2. klasu, uru­džbeni broj, datum i mjesto izdava­nja dozvole,

3. oznaku i ime, ako čamac ima ime, luku upisa, mjesto i godinu grad­nje,

4. karakteristike čamca, materijal grad­nje, dimenzije, GT, odnosno
istisninu i nosivost i visinu teretne vodene linije,

5. karakteristike porivnog uređaja, marku, ugrađeni-vanbrod­ski, tip,
snagu, serijski broj glavnog i rezervnog porivnog uređaja,

6. ime, prezime, JMBG i adresu odnosno naziv i sjedište vlasnika,

7. namjenu,

8. opremu,

9. broj članova posade i ­njihove kvalifikacije,

10. dozvo­ljen broj osoba ili tereta koje čamac smije prevoziti,

11. područje plovidbe,

12. datum i ovjeru obav­ljenog pre­gleda s rokom traja­nja,

13. radio oprema,

14. potpis vlasnika.

Članak 63.

(1) Dozvola za plovidbu čamca mora se uvijek nalaziti na čamcu koji plovi,
a osoba koja uprav­lja čamcem mora imati odgovarajuće ovlašte­nje.

(2) Ako se na čamcu koji nije obavezan imati radijsku postaju nalazi
brodska radijska postaja, osoba koja rukuje radijskom postajom mora imati
odgovarajuće ovlašte­nje.

VII. ODREĐIVANJE OZNAKE I IMENA ČAMCA

Članak 64.

(1) Čamac upisan u Očevidnik čamaca mora imati oznaku, a može imati i
ime.

(2) Ime čamca određuje vlasnik čamca, uz odobre­nje kapetanije.

(3) Zabra­njena je plovidba čamca upisanog u Očevidnik čamaca ako nema
oznake.

Članak 65.

(1) Oznaku čamca čine dva slova koja se uzimaju iz imena luke u kojoj je
sjedište kapetanije odnosno ispostave kod koje­ je čamac upisan i broj koji
označava redni broj pod kojim je čamac upisan u Očevidnik čamaca.

(2) Na čamcima za gospodarske i javne namjene oznaka čamca se ispisuje
tako da se prvo ispiše redni broj iz Očevidnika čamaca, a nakon toga slova iz
imena luke u kojoj je sjedište kapetanije odnosno ispostave.

(3) Na čamcima za ostale svrhe oznaka čamca se ispisuje tako da se prvo
ispišu slova iz imena luke u kojoj je sjedište kapetanije, a nakon toga redni
broj iz Očevidnika čamaca.

(4) Slova za oznake čamaca su:

Sjedište
kapetanije         Oznaka

    Osijek                           OK

    Slavonski Brod               SB

    Sisak                              SK

    Vukovar                        VK

Članak 66.

(1) Oznaka čamca mora biti ispisana na obje strane slobodnog boka
pramčanog dijela čamca ili na obje strane nadgrađa čamca.

(2) Ako čamac ima ime ono
može biti ispisano na krmi ili na oba krmena boka čamca.

(3) Oznaka športskog
čamca-jedrilice mora biti ispisana na unutraš­njoj strani valobrana i to u
pravilu kod glavnog rebra, a ako nema valobrana – na najvid­ljivijem mjestu
unutar­nje strane oplate čamca.

Članak 67.

(1) Oznaka i ime čamca moraju biti uredno ispisani neizbrisivom bojom
vidno različitom od boje kojom je obojen čamac.

(2) Veličina slova i brojeva iz oznake čamca moraju biti u razmjeru s
veličinom čamca i ispisani tako da se mogu pročitati s veće uda­ljenosti.
Veličina slova i brojeva mora iznositi najma­nje 10 cm, odnosno 20 cm za
glisere i čamce na vodeni mlazni pogon.

Članak 68.

Čamac za javne svrhe može na oba boka ili nadgrađa imati ispisan naziv
tijela koje je vlasnik čamca odnosno skraćeni ili uobičajeni naziv tog tijela
(kapetanija, carina, policija i sl.).

Članak 69.

(1) Čamac za javne svrhe mora na krmenom kop­lju ili drugom pogodnom
mjestu u tijeku dana (od izlaska do zalaska sunca) istaknuti zastavu Republike
Hrvatske.

(2) I ostali čamci mogu, isticati zastavu, a obvezni su je isticati za
vrijeme plovidbe na međunarodnim i međudržavnim gra­nič­nim unutar­njim vodama.

(3) Zastava Republike Hrvatske na čamcima ima izgled i oblik zastave
Republike Hrvatske, uz uvjet da je ­njezina širina prema dužini u odnosu 1:1.5.

(4) Veličina zastave na čamcima za javne svrhe je 0,50¤0,75 metara.

(5) Veličinu zastave na ostalim čamcima treba prilagoditi veličini
čamca.

(6) Zastava mora biti u urednom sta­nju.

Članak 70.

(1) Čamci tijela nadležnih za sigurnost unutar­nje plovidbe moraju imati
znak za raspoznava­nje na obje strane pramca ili na nadgrad­nji.

(2) Znak za raspoznava­nje iz stavka 1. ovog članka ima oblik romba,
bijele je boje i ima plave rubove. U sredini romba nalazi se oznaka čamca
ispisana crnom bojom. Vodoravna dijagonala romba iznosi 0,80 metara, a okomita
dijagonala – 0,65 metara. Širina rubova romba iznosi 0,10 metara, a visina
broja u rombu – 0,20 metara. Dimenzije znaka mogu se, ovisno o veličini čamca,
razmjerno povećati ili sma­njiti.

(3) Čamci iz stavka 1. ovog
članka tijekom dana viju i jedan plamenac bijele boje, oblika istokračnog
trokuta, čije su strane duge 1 metar, a osnovica 0,50 metara. S obiju strana u
sredini plamenca nalazi se znak za raspoznava­nje propisan u stavku 2. ovog
članka.

(4) Grafičko rješe­nje znaka za raspoznava­nje i plamenca određeni su
Pravilnikom o istica­nju i vija­nju zastave trgovačke mornarice Republike
Hrvatske i istica­nju znakova na brodovima trgovačke mornarice Republike
Hrvatske na unutar­njim plovnim putevima (»Narodne novine« br. 56/2000).

VIII. IZOBRAZBA U CILJU STJECANJA UVJERENJA O OSPOSOBLJENOSTI ZA
VODITELJA ČAMCA

Članak 71.

(1) Izobrazbu u ci­lju stjeca­nja uvjere­nja o osposob­ljenosti za
vodite­lja čamca obav­ljaju domaće pravne ili fizičke osobe koje su ovlaštene
od strane Ministarstva.

(2) Fizička ili pravna osoba iz stavka 1. ovog članka plaća godiš­nju
naknadu unaprijed računajući mjesec u kojem je izdano Ovlašte­nje.

(3) Visinu naknade propisat će ministar.

(4) Izobrazba iz stavka 1. ovog članka sadrži najma­nje prak­tič­nu izobrazbu
iz vesla­nja, odveziva­nja i priveziva­nja čamca, upo­rabe prsluka za spašava­nje
u traja­nju od najma­nje 4 sata.

(5) Pravna ili fizička osoba iz stavka 1. ovog članka dužna je svakom
polazniku osigurati pohađa­nje obaveznog ispitnog programa iz stavka 4. ovog
članka, te utvrditi da isti ispu­njava zdravstvene uvjete posebno glede vida i
sluha.

Članak 72.

(1) Nakon završene izobrazbe pravna ili fizička osoba iz članka 69.
stavak 1. ovog Pravilnika izdat će polazniku Potvrdu o pohađa­nju izobrazbe za
stjeca­nje Uvjere­nja o osposob­ljenosti za vodite­lja čamca.

(2) Potvrda iz stavka 1. ovog članka prilog je ovog Pravilnika i čini ­nje­gov
sastavni dio (Obrazac br. 7).

Članak 73.

Ministarstvo donosi Odobre­nje za obav­lja­nje izobrazbe ukoliko pravna
ili fizička osoba iz članka 69. stavak 1. ovog Pravilnika ima:

1. predavača sa odgovarajućim zva­njem,

2. odgovarajući prostor,

3. odgovarajući čamac minimalno oprem­ljen s propisanom opremom,

4. ostalu opremu za obav­lja­nje izobrazbe.

IX. NAČIN STJECANJA UVJERENJA O OSPOSOBLJAVANJU ZA VODITELJA ČAMCA

Članak 74.

(1) U Upravi i kapetanijama
osnivaju se komisije za polaga­nje ispita za vodite­lja čamca.

(2) Komisiju za polaga­nje
ispita za vodite­lja čamca (u nastav­ku teksta »ispitna komisija«) imenuje ministar
na prijedlog po­moć­nika ministra.

(3) Ispitna komisija imenuje
se na godinu dana.

(4) Ispitna komisija sastoji
se od predsjednika i tri člana, koji su i ispitivači iz pojedinih predmeta i
tajnika.

(5) Predsjednik i član
ispitne komisije mora imati najma­nje zva­nje poručnika ili strojara unutar­nje
plovidbe, odnosno kao državni službenik mora imati najma­nje VSS i tri godine
radnog iskustva na poslovima sigurnosti unutar­nje plovidbe.

(6) Ako kandidat polaže i dio
ispita po programu koji se odnosi na pomorstvo, najma­nje jedan član ispitne
komisije mora imati najma­nje zva­nje pomorskog časnika u službi palube ili u
službi stroja ili u službi veze, odnosno kao državni službenik mora imati najma­nje
VSS i tri godine radnog iskustva na poslovima sigurnosti pomorske plovidbe.

(7) Osoba koja sudjeluje u
izobrazbi pojedinog pristupnika ne može biti član ispitne komisije za tog
polaznika.

(8) Rokove za polaga­nje
ispita za vodite­lja čamca određuje ispitna komisija i mora ih javno oglasiti
na uobičajeni način.

(9) Kandidat koji želi polagati ispit za vodite­lja čamca dužan je
nadležnoj kapetaniji podnijeti pismeni zahtjev, potvrdu o završenoj izobrazbi i
zdravstvenoj sposobnosti. Za područje nadležnosti kapetanije Sisak zahtjev se
može podnijeti i u sjedištu Uprave.

(10) Ispit iz pruža­nja prve pomoći nisu dužni polagati kandidati koji
su položili ispit iz pruža­nja prve pomoći kod nekog drugog tijela i o tome
ispitnoj komisiji predoče pismeni dokaz.

(11) Usmeni dio ispita kandidati polažu pojedinačno. Predmeti se polažu
onim redoslijedom kojim su navedeni u ispitnom programu.

(12) Praktični dio ispita održava se na čamcu, a obvezno obuhvaća i
plovidbu čamcem.

(13) Kandidat koji neopravdano odustane od započetog polaga­nja ispita
ili popravnog dijela ispita, smatra se da nije položio ispit.

(14) Kandidat koji ne pokaže dovo­ljno zna­nja iz dva predmeta smatra se
da nije položio ispit.

(15) Kandidat koji nije
pokazao dovo­ljno zna­nja iz jednog predmeta može polagati popravni ispit iz tog
predmeta u prvom idućem roku, ali ne kraćem od 7 dana.

(16) Po završetku ispita,
ispitna komisija ocje­njuje kandidata većinom glasova. Na teme­lju postignutih
ocjena ispitna komisija utvrđuje za svakog kandidata da li je ispit položio ili
ga nije položio.

(17) Predsjednik ispitne
komisije u prisustvu svih članova ispitne komisije priopćuje kandidatima uspjeh
na ispitu.

(18) Kandidatu koji je položio ispit Uprava odnosno kapetanija izdaje
Uvjere­nje o osposob­ljenosti za vodite­lja čamca.

Članak 75.

(1) Administrativne poslove u svezi s organizacijom i održa­va­njem
ispita obav­lja Uprava odnosno kapetanija kod koje je osno­vana ispitna
komisija za što im pripada naknada za obrasce i naknada za unaprjeđe­nje
službe.

(2) O tijeku polaga­nja ispita vodi se zapisnik za svakog kan­di­data
posebno u koji se unose svi podaci od znače­nja za tijek ispita, kao i ocjena
da li je kandidat ispit položio ili ga nije polo­žio.

(3) Zapisnik vodi tajnik ispitne komisije. Zapisnik potpisuje
predsjednik i tajnik ispitne komisije.

Članak 76.

Ispite za uprav­lja­nje čamcem, koji se sastoji od provjere zna­nja o
poznava­nju pravila o plovidbi na unutar­njim vodama i pravila o izbje­gava­nju
sudara na moru, a prema ispitnom programu koji je propisan člankom 78. ovog
Pravilnika, provodi ispitna komisija iz članka 74. stavka 1. ovog Pravilnika.
Provjeru zna­nja obav­lja jedan član ispitne komisije koje­ga određuje
predsjednik ispitne komisije. Administrativne poslove u svezi ispita za uprav­lja­nje
čamcem obav­lja tajnik ispitne komisije.

Članak 77.

Kandidat koji u pismenom zahtjevu za polaga­nje ispita za vo­dite­lja
čamca navede da namjerava ploviti samo unutar­njim vodama, nije dužan polagati
dio programa koji se odnosi na pomorstvo.

Članak 78.

Program ispita za vodite­lja čamca:

1. PLOVIDBENI PROPISI I OSNOVE PLOVIDBE: pozna­va­­nje propisa o
plovidbi u lukama, tjesnacima, unutraš­njim morskim vodama i teritorijalnom
moru; propisi o ispravama čamca; nadležnosti kapetanija u odnosu na čamac i
posadu čamca; svjetla; dnevni znakovi; zvučni signali za manevar pri sma­njenoj
vid­ljivosti za sve vrste brodova i čamaca; međusobno izbje­gava­nje brodova i
čamaca uz praktičan prikaz s modelima; signali opasnosti; plovidba u lukama,
prevodnicama i pojedinim dijelovima teritorijalnog mora, unutraš­njim morskim
vodama i unutar­njim vodama na kojima je plovidba otežana; poznava­nje
pomorskih i plovidbenih karata na unutar­njim vodama i ­njihovo čita­nje;
određiva­nje kursa; mjere­nje uda­ljenosti i vađe­nje koordinata; priručnici za
plovidbu; svjetla i oznake na plovnom putu; kompas i ­nje­gova upotreba;
izvješće o vremenu; vjetrovi i ­njihova svojstva; morski i riječni utjecaj na
plovidbu; plovidba u magli, nevremenu, po niskom i visokom vodostaju i drugim
otežanim prigodama (usmeno i praktično),

2. MOTORISTIKA I ZAŠTITNE
MJERE: podjela motora; osnovni pojmovi o radu motora; priprema motora za pogon;
pok­reta­nje i zaustav­lja­nje motora; način pokreta­nja motora; podma­ziva­nje
i hlađe­nje motora; kontrola rada motora; instrumenti za kontrolu;
dijagnosticira­nje kvarova na motoru i ­njihovo otkla­nja­nje; akumulatori;
gorivo i mjere predostrožnosti kod krca­nja goriva; sredstva za gaše­nje
požara; zaštita voda od onečišće­nja (usmeno i praktično),

3. PLOVIDBENE VJEŠTINE I
PRUŽANJE PRVE PO­MOĆI; vrste čamaca po tipu, materijalu, namjeni i načinu izgra­d­nje;
dimenzije čamaca; gaz i nadvođe; održava­nje i oprema čamaca; konopi, uzlovi i
jedra; stabilnost čamca s obzirom na raz­mje­štaj težina; postupak u slučaju
nezgode – sudara, nasuka­nja, prodora vode, požara i pada osobe u vodu; propisi
o prijavi nezgode; praktično uprav­lja­nje čamcem u plovidbi; pristaja­nju,
sidre­nju i veziva­nju; pruža­nje prve pomoći kod raznih vrsta povreda;
mehanički, toplotni i električni izvori povreda na čamcu; umjetno disa­nje;
sredstva i način pruža­nja prve pomoći (usmeno i prak­tično),

4. RADIOTELEFONSKA SLUŽBA:
isprave brodske radijske telefonske postaje; slžba bdije­nja; rad u luci;
nadzor i inspekcija; smještaj radijske postaje; dijelovi radijske postaje; mjere
protiv smet­nji; identifikacija i pozivni znakovi; opći postupak za uspostav­lja­nje
veze; signal za pogibe­lj; poziv i poruka o pogibe­lji; signali i poruke o
hitnosti i signali i poruke o sigurnosti; red prvenstva u radio-prometu; radio
tele­gram; upotreba međunarodne tablice za srica­nje slova i brojeva; provjera
radijske postaje prije pušta­nja u rad; praktično rukova­nje radiotelefonskom
postajom (usmeno i praktično).

IX. NADZOR

Članak 79.

(1) Nadzor nad provođe­njem odredaba ovog Pravilnika obav­ljaju
inspektori sigurnosti plovidbe Uprave i kapetanija.

(2) Poslove inspekcijskog nadzora iz stavka 1. ovog članka mogu obav­ljati
i stručni djelatnici Uprave i kapetanija u okviru posebnog Ovlašte­nja koje
izdaje ministar.

(3) Ako inspektor odnosno drugi ovlašteni službenik u obav­lja­nju
nadzora utvrdi da čamac ima nedostataka koji ugrožavaju sigurnost plovidbe,
zabranit će da­lj­nju plovidbu čamcu, oduzeti plovidbenu dozvolu i o tome
izvijestiti kapetaniju odnosno ispostavu koja je izdala dozvolu za plovidbu
čamca.

(4) Ako inspektor odnosno drugi ovlašteni službenik u obav­lja­­nju
nadzora utvrdi da čamac ima nedostataka koji bitno ne ugrožavaju sigurnost
plovidbe, naredit će vlasniku čamca da ih ukloni u određenom roku, ali ne du­ljem
od 30 dana.

(5) Ukoliko se u roku iz stavka 4. ovog članka ne otklone ne­dostaci,
inspektor sigurnosti plovidbe, odnosno ovlašteni djelatnik Uprave i/ili
kapetanije donijet će rješe­nje o zabrani isplov­lje­nja čamca, te vlasniku
čamca oduzeti dozvolu za plovidbu čamca i o to­me izvijestiti kapetaniju koja
je izdala dozvolu za plovidbu čamca.

(6) Uprava odnosno kapetanija oduzet će Ovlašte­nje mornar motorista,
Uvjere­nje o osposob­ljenosti za vodite­lja čamca ili Uvje­re­nje o osposob­ljenosti
za uprav­lja­nje čamcem, ako utvrdi da je vo­dite­lj čamca odnosno osoba koja
uprav­lja čamcem svojim po­naša­njem teško ugrozio sigurnost plovidbe čamca, ­ljudske
živote posade, trećih osoba i tereta ili onečistio vodu.

(7) Zaštitna mjera oduzima­nja Uvjere­nja o osposob­ljenosti za vodite­lja
čamca i Uvjere­nja o osposob­ljenosti za uprav­lja­nje čamcem može se izreći u
traja­nju od tri mjeseca do jedne godine.

X. KAZNENE ODREDBE

Članak 80.

(1) Novčanom kaznom od 3.000,00 do 15.000,00 kn kaznit će se pravna
osoba koja obav­lja izobrazbu radi stjeca­nja uvjere­nja o osposob­ljenosti za
vodite­lja čamca, ako:

1. izobrazba ne sadrži obavezni ispitni program sukladno ovom Pravilniku
(članak 78.),

2. ne osigura svakom polazniku
pohađa­nje obaveznog ispitnog programa, te ne utvrdi da isti ispu­njava
zdravstvene uvjete posebno glede vida i sluha (članak 71. stavak 5.),

3. nakon završene izobrazbe
ne izda polazniku Potvrdu o pohađa­nju izobrazbe za stjeca­nje Uvjere­nja o
osposob­ljenosti za vodite­lja čamca (članak 72.),

4. obav­lja izobrazbu bez
odobre­nja Ministarstva (članak 73.).

(2) Novčanom kaznom od 500,00
do 3.000,00 kn za prekršaj iz stavka 1. ovog članka kaznit će se fizička osoba
i odgovorna osoba u pravnoj osobi.

Članak 81.

(1) Novčanom kaznom od
2.000,00 do 5.000,00 kn kaznit će se za prekršaj pravna osoba vlasnik čamca,
ako:

1. čamac ne podvrgne
osnovnom, redovnom i izvanrednom pre­gledu kada je to propisano (članak 6.
stavak 1.),

2. čamcem bez mehaničkog
porivnog uređaja obav­lja prije­voz putnika na relacijama du­ljim od 500 metara
(članak 16. stavak 1. i 3.),

3. dopusti plovidbu čamca za
gospodarske namjene kojem nije obi­lježena teretna vodna linija (članak 24.
stavak 4.),

4. dopusti plovidbu čamca
namije­njenog za gospodarske i javne namjene bez propisane opreme (članak 31.),

5. ne podnese prijavu o grad­nji
čamca s tehničkom dokumentacijom kapetaniji na odobre­nje (članak 37. st. 1.),

6. ne osigura nadzor nad grad­njom
čamca (članak 37. stavak 3.),

7. čamcem za gospodarske i
javne potrebe uprav­lja osoba koja nije osposob­ljena za uprav­lja­nje (članak
40. stavak 1. točka 1., 2. i 3.),

8. čamcem namije­njenim za gospodarske i javne namjene plovi u unutar­njim
vodama Republike Hrvatske bez dodatnog člana posade ili ako gliser kojim se
obav­lja vuča skijaša odnosno padobranca, nema osobu koja nadzire skijaša
odnosno padobranca (članak 41. stavak 1. i 2.),

9. daje u zakup čamac hrvatskom ili stranom držav­ljaninu protivno
odredbama ovog Pravilnika (članak 45. stavak 2.),

10. dozvoli plovidbu čamca ili zadržava­nje na vodi čamca koji nije
upisan u Očevidnik čamaca (članak 46. st. 1.),

11. ne podnese kapetaniji zahtjev za upis, brisa­nje ili upis nastalih
promjena u roku 15 dana (članak 54.),

12. u roku od 30 dana od dana nastale promjene ne prijavi promjenu
sjedišta odnosno prebivališta ili područje na kojem se čamac pretežno zadržava
ili koristi (članak 58. stavak 1.),

13. čamcem plovi, a nema oznaku ili nema propisano ispisanu oznaku, ili
oznaka i ime nisu ispisani na propisanom mjestu (članka 64., članak 66. i
članak 67.).

(2) Novčanom kaznom od 350,00 do 750,00 kn za prekršaje iz stavka 1.
ovog članka kaznit će se i odgovorna osoba u pravnoj osobi, ako je čamac u
vlasništvu pravne osobe.

Članak 82.

Novčanom kaznom od 350,00 do 750,00 kn kaznit će se za prekršaj osoba
koja uprav­lja čamcem ako:

1. uprav­lja čamcem kojem je istekao rok za redovni pre­gled (članak
8.),

2. ne prijavi nezgodu čamca (članak 9. stavak 2.),

3. uprav­lja čamcem za prijevoz putnika koji ne ispu­njava uvjete iz
članka 16. stavak 2. ovog Pravilnika,

4. uprav­lja motornim čamcem namije­njenim za prijevoz putnika koji ne
ispu­njava uvjete iz članka 18. ovog Pravilnika,

5. uprav­lja motornim čamcem koji ne udovo­ljava uvjetima iz članka 19.
ovog Pravilnika,

6. uprav­lja čamcem kojim prevozi veći broj osoba ili veću količinu
tereta ne­go što dopušta ­nje­gova nosivost (članak 23. stavak 6.),

7. uprav­lja čamcem namije­njenim za prijevoz putnika bez oznake najveće­g
dozvo­ljenog broja putnika koje smije prevoziti (članak 28.),

8. čamcem za osobne potrebe plovi bez propisane opreme (članak 32.),

9. na plutajućem tijelu nema propisanu opremu (članak 33.),

10. uprav­lja čamcem, a nema kutiju odnosno ormarić prve pomoći, te ako
ista nema propisani sadržaj lijekova i sanitetskog materijala (članak 36.),

11. uprav­lja čamcem izvan odobrenog područja plovidbe (članak 39.
stavak 1., 2. i 3.),

12. uprav­lja čamcem ili rukuje plutujućim tijelom, a nije propisano osposob­ljena
(članak 40. stavak 1. točka 4. i stavak 2.),

13. svojim ponaša­njem u plovidbi ugrozi sigurnost plovidbe čamca,
posade, tereta i trećih osoba ili onečisti vodu i okoliš (članak 44. stavak
1.),

14. zanemari svoje dužnosti i time ugrožava sigurnost plovid­be čamca,
posade, tereta i trećih osoba ili okoliša (članak 44. stavak 2.)

Članak 83.

Novčanom kaznom od 200,00 do 400,00 kn kaznit će se za prekršaj osoba
koja uprav­lja čamcem, ako:

1. čamac za prijevoz tereta u plovidbi nema pokrov i nepropusno platno
za pokriva­nje skladišta (članak 34.),

2. plovi čamcem na vodeni mlazni pogon, daskama za jedre­nje i ostalim
plovilima tog tipa, a da nema prsluk za spašava­nje (članak 35.),

3. plovi čamcem koji se ne upisuje u Očevidnik čamaca na uda­ljenosti
većoj od 1000 metara od obale (članak 39. stavak 4.),

4. uprav­lja zakup­ljenim čamcem, a nije osposob­ljena za uprav­lja­nje
čamcem u smislu članka 45. stavak 1. ovog Pravilnika,

5. u plovidbi nema plovidbenu dozvolu za čamac i uvjere­nje o osposob­ljenosti
za vodite­lja čamca ili uvjere­nje za uprav­lja­nje čamcem (članak 63.),

6. uprav­lja čamcem za javne namjene, ili uprav­lja čamcem na
međunarodnim i međudržavnim graničnim unutar­njim vodama, a ne vije zastavu
Republike Hrvatske (članak 69. stavak 1. i 2.),

7. ističe zastavu koja nije propisanog oblika i izgleda i nije u urednom
sta­nju (članak 69. stavak 3., 4., 5. i 6.).

Članak 84.

(1) Uz kaznu za prekršaj iz članka 82. točka 13. izreći će se i zaštitna
mjera oduzima­nja Uvjere­nja o osposob­ljenosti za vodite­lja čamca ili Uvjere­nja
o osposob­ljenosti za uprav­lja­nje čamcem.

(2) Uz kaznu za uči­njen prekršaj iz članka 82. točka 14. može se izreći
zaštitna mjera oduzima­nja Uvjere­nja o osposob­ljenosti za vodite­lja čamca
ili Uvjere­nja o ospob­ljenosti za uprav­lja­nje čam­cem.

(3) Zaštitna mjera oduzima­nja Uvjere­nja o osposob­ljenosti za vodite­lja
čamca ili Uvjere­nja o osposob­ljenosti za uprav­lja­nje čam­cem može se izreći
u traja­nju od 3 mjeseca do jedne godine.

XI. PRIJELAZNE I ZAVRŠNE ODREDBE

Članak 85.

(1) Osposob­ljenost za vodite­lja čamca priznaje se osobama:

1. koje su do stupa­nja na snagu ovog Pravilnika položile ispit za
vodite­lja čamca ili brodice i posjeduju Uvjere­nje o osposob­ljenosti za vodite­lja
čamca ili brodice,

2. koje imaju stečeno pomorsko ili brodarsko zva­nje u hrvat­skoj
trgovačkoj mornarici,

3. koje su kao dočasnici ili časnici završili odgovarajuću školu u
učilištu Hrvatske ratne mornarice.

(2) Na zahtjev osoba iz stavka 1. ovog članka Uprava ili kapetanija će
izdati uvjere­nje o osposob­ljenosti za vodite­lja čamca, uz predoče­nje dokaza
o ispu­njava­nju pred­njih uvjeta.

Članak 86.

(1) Čamcima kojima je područje plovidbe i u granicama teritorijalnog
mora i unutraš­njih morskih voda, izdat će se Dozvola za plovidbu čamca u kojoj
će se na stranici »NAPOMENA« upisati oprema i područje plovidbe čamca prema
odredbama Pravilnika o brodicama (»Narodne novine« br. 81/94).

(2) Osobi koja je položila i
dio ispita koji se odnosi na pomorstvo, prema članku 78. ovog Pravilnika izdaje
se uvjere­nje s nazivom »Uvjere­nje o osposob­ljenosti za vodite­lja čamca« ili
»Uvjere­nje o osposob­ljenosti za uprav­lja­nje čamcem« u koje će se upisati
pod broj 10. da je va­ljana i za teritorijalno more i unutar­nje morske vode.

Članak 87.

Čamci koji su do stupa­nja na
snagu ovog Pravilnika bili upi­sa­ni u Očevidnik čamaca mogu se preupisivati po
­nje­govim od­re­d­bama prilikom prvog redovnog ili izvanrednog pre­gleda
čamaca, promjeni vlasnika čamca ili drugih promjena koje se upisuju.

Članak 88.

Očevidnici čamaca vođeni do
stupa­nja na snagu ovog Pravil­nika ostaju javne k­njige i trajno se čuvaju.

Članak 89.

(1) Kapetanije mogu na
odgovarajući način voditi upise k­nji­ga Očevidnika čamaca na postojećim
obrascima najkasnije do isteka roka od tri godine od dana stupa­nja na snagu
ovog Pravilnika.

(2) Nakon proteka roka iz
stavka 1. ovog članka kapetanije su dužne upise voditi na elektroničkom
računalu.

Članak 90.

Način vođe­nja upisa k­njiga
Očevidnika čamaca na elektronič­kom računalu uredit će se posebnim aktom.

Članak 91.

Danom stupa­nja na snagu ovog
Pravilnika prestaju važiti Pravilnik o čamcima (»Narodne novine«, br. 39/91 i
76/92), Uputstvo o osniva­nju ispitnih komisija i načinu polaga­nja ispita za
vodite­lja čamca (»Narodne novine«, br. 38/73) te Program ispita za vodite­lja
čamca (»Narodne novine«, br. 38/73) u dijelu koji se odnosi na unutar­nju
plovidbu.

Članak 92.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 011-01/00-02/29
Urbroj: 530-01-00-1
Zagreb, 26. srpnja 2000.

Ministar
pomorstva, prometa i veza
**mr. sc. Alojz Tušek,** v. r.

![](dodatni/374384.gif)

![](dodatni/374385.gif)

![](dodatni/374386.gif)

![](dodatni/374387.gif)

![](dodatni/374388.gif)

![](dodatni/374389.gif)

![](dodatni/374390.gif)

*Obrazac br. 7*

*if !supportEmptyParas endif*

Matični broj ------------/200-.

if !supportEmptyParas endif

Broj i nadnevak
Uvjere­nja ------------    --------- 200-.

if !supportEmptyParas endif

Na teme­lju članka
72. Zakona o plovidbi unutar­njim vodama (»Narodne novine« br. 19/98) i članka
72. Pravilnika o čamcima

-----------------------------------------------------–––––––––––––––––––––––––––––––––––––––––––––––--------

(Naziv pravne ili
fizičke osobe)

if !supportEmptyParas endif

izdaje

if !supportEmptyParas endif

**POTVRDU**

**o pohađanju izobrazbe za stjeca­nje
uvjere­nja o osposob­ljenosti za vodite­lja čamca**

if !supportEmptyParas endif

Kandidat
--------–––––––––––––––––––––––––----------------     ---------––––––––––––––––––––––––––––––––-------

                             (ime, ime oca i prezime)                                                                                  (JMBG)

if !supportEmptyParas endif

rođen(a)
------------––––––––––––––––---- u -------––––––––––––––––---------    -------––––––––––––––––---------

                        (dan, mjesec i god.)                                      (mjesto)                                               (općina)

if !supportEmptyParas endif

pohađao(la) je
izobrazbu za stjeca­nje uvjere­nja o osposob­ljenosti za vodite­lja čamca u
periodu od ------------ do ------------ 200-. godine prema programu iz Pravilnika o čamcima

if !supportEmptyParas endif

M.P.                            Ovlaštena osoba

if !supportEmptyParas endif

––––––––––––––––-------------

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 80/2000-1701